b'\n_START_ARTICLE_\nGiacomo Lauri Volpi\n_START_SECTION_\n\xc5\xbdivljenje\n_START_PARAGRAPH_\nSprva je \xc5\xa1tudiral pravo, opravil je tudi odvetni\xc5\xa1ki izpit. Udele\xc5\xbeil se je prve vojne, kjer je napredoval do \xc4\x8dina stotnika. \xc5\xa0ele nato je za\xc4\x8del \xc5\xa1tudirati solopetje (deloma je bil samouk). Zato je sorazmerno pozno tudi debutiral, in sicer 2. septembra 1919 v vlogi Artura v Bellinijevih Puritancih pod psevdonimom Giacomo Rubbini (njegov pevski vzornik je bil Giovanni Battista Rubini)._NEWLINE_Nastopal oz. gostoval je v Ju\xc5\xbeni Ameriki, \xc5\xa0paniji, New Yorku, Londonu ..._NEWLINE_Njegova kariera je bila dolga 40 let. Uradno je zadnji\xc4\x8d na odru nastopil v Rimu leta 1959 v vlogi Manrica v Verdijem Trubadurju._NEWLINE_Pel je \xc5\xa1e kasneje na raznih prireditvah. Glas je imel \xc5\xa1e v visoki starosti pro\xc5\xbeen (ob 80-letnici je zapel arijo Kalafa, pri 82. letih je posnel svojo zadnjo plo\xc5\xa1\xc4\x8do, leto kasneje je \xc5\xa1e zapel visoki C, pri 85. je zapel tudi arijo Vojvode iz Rigoletta)._NEWLINE_Vse \xc5\xbeivljenje je nastopal v najpomembnej\xc5\xa1ih tenorskih vlogah, od lirskih do dramskih in juna\xc5\xa1kih.'